  Анжелика Тихонова корреспондент Удмуртиын Быдӟымнуналэ черкъёсын вӧсяськонъёс калыктэк ортчозы, со коронавирус инфекци вӧлмонэз алон понна кулэ. Со сярысь муниципал кылдытэтъёслэн тӧроосынызы кенешонын вераськизы, ивортэ элькун тӧролэн но кивалтэтлэн пресс-службазы. Жаляса верано, тросэз улӥсьёс элькунамы ваньмыз умой шуыса малпало. Мон тодын возьыны курисько, югдур котькуд минутэ воштӥськыны быгатэ. Асьмелэн ужпуммы – инфекци вӧлмонэз алон понна вань ужрадъёсты кутыны. Со калыкмылэсь кышкыттэмлыксэ но тазалыксэ утён ужпум. Асьмеос но мукет адямиос понна кылкутонэз валаса, вань куронъёсты чакланы кутскыса, та секыт югдурез одно ик ортчом Сергей Смирнов, Удмуртиысь тӧролэн но кивалтэтлэн администрацизылэн кивалтӥсезСергей Смирнов пусйиз, вань черкъёс но храмъёс ужалозы, службаос ортчозы, но калыкез отчы уз лэзе.  Удмуртиысь йӧскалык политикая министр Лариса Буранова сыӵе амал мукет улосвылъёсын но кутӥське шуыса пусйиз. Со Быдӟымнунал дорозь кылем нуналъёс ӵоже муниципал кылдытэтъёслэсь тӧрооссэс черкъёсын ужасьёсын ӵош вӧсяськыны ветлӥсьёсын валэктон уж нуыны куриз. Вӧсяськонлэсь нокин уг алы, службаосы ветлонлэсь гинэ. Службаысь видеотрансляциез вотэсысь  луоз.  Кивалтэт но черк адямиослэсь улонзэс утён юанъёсын огазьын Лариса Буранова, Удмуртиысь йӧскалык политикая министрОзьы ик со 18-тӥ оштолэзьысь 19-тӥ оштолэзе потон уе полициын ужасьёсын ӵош рейдъёс радъяно но калыклы черкъёсы ветлоно ӧвӧл шуыса валэктон уж нуоно шуыса пусйиз. Тодэ вайытом, 16-тӥ оштолэзьлы Удмуртиын коронавирусэн черлам 58 адями пусъемын ни, кыкез висисьёс кулӥзы. Тегъёс: Мерлык Ижкар Удмуртия коронавирус черк тазалыкезутён праздникъёс Быдӟымнунал ЛарисаБуранова СергейСмирнов  